**Broj: 01-490/21**

**Zenica, 18.10.2021.g.**

**JAVNI POZIV**

**nezaposlenim i zaposlenim zainteresiranim osobama za obuku i stručno osposobljavanje za zanimanje ŠIVAČ**

Poštovani,

Privredna komora Zeničko-dobojskog kantona, u partnerstvu sa Privrednom/Gospodarskom komorom FBiH i u saradnji sa **JU Služba za zapošljavanje ZDK,** a u okviru projekta USAID WHAM, raspisuje javni poziv nezaposlenim i zaposlenim zainteresiranim osobama za obuku i stručno osposobljavanje - **zanimanje ŠIVAČ**.

**Stručna obuka je BESPLATNA, uz obezbjeđen topli obrok, prevoz, zaštitna sredstva i dezificijense.**

Trajanje stručne obuke predviđeno nastavnim planom i programom je 22 radna dana, uz obavezno prisustvo teoretskom i praktičnom dijelu obuke.

Broj mjesta je **ograničen na 40 polaznika (20 polaznika iz Zenice i 20 polaznika iz Zavidovića/Žepče)**, uz poštivanje svih propisanih epidemioloških mjera.

**Za obuku će biti odabrani prvi prijavljeni kandidati koji ispunjavaju opće uslove i/ili posebne kriterije, do popune broja predviđenog za obuku.**

Zaprimljene prijave razmotrit će komisija sačinjena od predstavnika Privredne komore Zeničko-dobojskog kantona, te predstavnika kompanija kod kojih će se vršiti obuka i stručno osposobljavanje, na osnovu općih i posebnih kriterija javnog poziva, te dospijeća prijava kandidata.

**Opći uslovi za prihvatljivost kandidata su:**

 - Minimalno završena osnovna škola, poželjno završena srednja škola,

**Posebni kriteriji:**

* Prednost među prijavljenim kandidatima imaju nezaposlene osobe, žene, mladi (do 35. godina starosti), osobe iz ranjivih kategorija;
* Prednost imaju kandidati sa područja grada Zenica i općine Zavidovići/Žepče.
* Prihvatljivi su i kandidati iz susjednih općina ali uz prethodne konsultacije sa predstavnicima kantonalne Privredne komore Zeničko-dobojskog kantona.

Javni poziv ostaje otvoren do popune broja predviđenog za obuku, a najkasnije do (petka) 29.10.2021. godine.

**Kandidati mogu preuzeti prijave za pohađanje obuke i dobiti više informacija o ovom Javnom pozivu na službenoj stranici Privredne komore Zeničko-dobojskog kantona:** [**www.pkzedo.ba**](http://www.pkzedo.ba) **, kao i u prostorijama Privredne komore Zeničko-dobojskog kantona, JU Služba za zapošljavanje ZDK, te Biroima za zapošljavanje u gradu Zenica i općinama Zavidovići i Žepče.**

Popunjene prijavne obrasce najkasnije do (petka) 29.10.2021. godine, kandidati trebaju dostaviti Privrednoj komori Zeničko-dobojskog kantona:

* poštom ili na protokol, na adresu: Privredna komora Zeničko-dobojskog kantona, ul. Mehmedalije Tarabara 15, 72000 Zenica; ili
* putem maila: pkzedo@bih.net.ba .

Za sve dodatne informacije, kontaktirati Privrednu komoru Zeničko-dobojskog kantona, **kontakt osoba: Nedžad Jusufhodžić, br. telefona 032/465-855, mail** **pkzedo@bih.net.ba** **.**

S poštovanjem,

 **P R E D S J E D N I C A**

 mr. sci. Diana Babić